|  |
| --- |
| Dědeček Dušan, generálny sekretár  13.5.2016 |

|  |
| --- |
| DEAFLYMPIJSKÝ VÝBOR SLOVENSKA |
| Výročná správa |
| Rok 2015 |

****

Obsah

[Úvod. 2](#_Toc455150733)

[Identifikácia organizácie 2](#_Toc455150734)

[Zamestnanci organizácie a pracovné pozície. 2](#_Toc455150735)

[Prostriedky poskytnuté na účet vo výške prevyšujúcej 5 000€ 2](#_Toc455150736)

[Fyzické osoby 2](#_Toc455150737)

[Právnické osoby 3](#_Toc455150738)

[Hlavné činnosti. 3](#_Toc455150739)

[účtovná závierka 3](#_Toc455150740)

[Zhodnotenie základných údajov obsiahnutých v účtovnej závierke 3](#_Toc455150741)

[Prehľad výnosov 4](#_Toc455150742)

[Prehľad nákladov športovej organizácie, na prevádzku, mzdové náklady, náklady na odmeny a náhrady výdavkov. 4](#_Toc455150743)

[Stav a pohyb majetku a záväzkov 5](#_Toc455150744)

[Návrh na použitie zisku, alebo vyrovnanie straty 5](#_Toc455150745)

[Ostatné informácie v zmysle zákona o účtovníctve. 5](#_Toc455150746)

[Medzinárodné športové podujatia - reprezentácia SR 6](#_Toc455150747)

[18th Winter Deaflympics 2015 6](#_Toc455150748)

[9th European Deaf Athletics Championships 7](#_Toc455150749)

[4th World Deaf Badminton Championships 7](#_Toc455150750)

[3rd World Deaf Bowling Championships 7](#_Toc455150751)

[1st World Deaf Tennis Championships 8](#_Toc455150752)

[13th European Deaf Table Tennis Championships 8](#_Toc455150753)

[Národné športové podujatia – majstrovské súťaže 9](#_Toc455150754)

[Majstrovstvá SR vo futsale 9](#_Toc455150755)

[Majstrovstvá SR v šachu sluchovo postihnutých. 9](#_Toc455150756)

[Rozvojové športové podujatia - mládež. 9](#_Toc455150757)

[Bedmintonový turnaj detí 9](#_Toc455150758)

[Vianočná atletika 10](#_Toc455150759)

[Športovo – spoločenské aktivity 10](#_Toc455150760)

[Deaf Rysy 2015 10](#_Toc455150761)

[Vyhlásenie najúspešnejšieho deaflympionika Slovenska 10](#_Toc455150762)

[Ostatná činnosť 11](#_Toc455150763)

[Valné zhromaždenia 11](#_Toc455150764)

[1. Mimoriadne valné zhromaždenie 11](#_Toc455150765)

[2. Valné zhromaždenie 11](#_Toc455150766)

[Zasadnutia Výkonného výboru 12](#_Toc455150767)

[Zoznam tabuliek. 13](#_Toc455150768)

[Vypracoval. 13](#_Toc455150769)

# Úvod.

Rok 2015 bol pre **DEAFLYMPIJSKÝ VÝBOR SLOVENSKA** (DVS) najúspešnejším v jeho krátkej histórii, ale aj najnáročnejším na organizačné a finančné zabezpečenie športovej prípravy a účasti na vrcholných podujatiach. V tomto roku došlo aj k zmene názvu združenia z pôvodného názvu **Slovenská federácia nepočujúcich športovcov** (SFNŠ) na **DEAFLYMPIJSKÝ VÝBOR SLOVENSKA** (DVS). Dôvodom tejto zmeny bolo lepšie vystihnúť úlohy a poslanie národnej športovej organizácie sluchovo postihnutých občanov v rámci deaflympijského hnutia a zároveň vyjadriť väzbu a vzťah s olympijskými myšlienkami.

# Identifikácia organizácie

Názov organizácie: DEAFLYMPIJSKÝ VÝBOR SLOVENSKA (ďalej DVS)

Právna forma: občianske združenie

Štatutárny zástupca: PaedDr. Miloš Štefek, Mgr. Dušan Dědeček

Vznik: 9. júl 2011 (na dobu neurčitú)

IČO: 422 543 88

Bankové spojenie: Tatrabanka, a. s. SK29 1100 0000 0029 2086 1945

Sídlo organizácie: Blumentálska 24, 811 07 Bratislava

Komunikačné údaje: tel. +421 911 370 888 (gen. sekretár)

e–mail: office@deaflympic.sk, www.deaflympic.sk

Základné dokumenty: Stanovy, Organizačný poriadok

# Zamestnanci organizácie a pracovné pozície.

DEAFLYMPIJSKÝ VÝBOR SLOVENSKA v roku 2015 nezamestnával žiadnych zamestnancov na trvalý pracovný pomer, ani na dohodu o pracovnej činnosti.

Všetky osoby vykonávajúce úlohy a poskytujúce služby združeniu pracovali na základe živnostenských oprávnení.

V roku 2015 poskytovali DVS služby na základe živnostenského oprávnenia DVS prevažne tieto osoby: Miloš Štefek, Dušan Dědeček, Rastislav Hrdlík, Milena Krajčírová, Andrej Dzelinsky, Adam Kováč, Branislav Kačina, Michal Balberčák, Pavol Pitoňák, Martin Legutky, st. a Oliver Krist.

# Prostriedky poskytnuté na účet vo výške prevyšujúcej 5 000€

DVS poskytol zo svojho rozpočtu prostriedky prevyšujúce v súčte sumu 5 000€ týmto fyzickým, alebo právnickým osobám:

## Fyzické osoby

Adrián Babič (zabezpečenie športovej prípravy), Andrej Dzelinski (odborné zabezpečenie prípravy), Ladislav Jurko (zabezpečenie športovej prípravy), Branislav Kačina (odborné zabezpečenie prípravy), Beáta Šatková – Cyklo šport (materiálno-technické zabezpečenie prípravy), Dušan Dědeček (odborné zabezpečenie prípravy), Július Maťovčík (zabezpečenie športovej prípravy) a Milena Krajčírová (tlmočnícke služby).

Prostriedky boli poskytnuté formou priameho zabezpečenia, alebo preplatenia výdavkov vynaložených športovcami a ich realizačným tímom na ich športovú prípravu.

## Právnické osoby

Fun Star, s.r.o. (45416761 – Topoľčany - materiálno-technické zabezpečenie prípravy) , Pelicantravel.com, s.r.o. (35897821 – Bratislava – nákup leteniek), Tatry Mountain Resorts, a.s.( 31560636 – Liptovský Mikuláš – úhrada za ubytovanie a stravovanie), 18th Winter Deaflympics Organizing Committee (Moskva – štartové a pobytové poplatky).

V prehľade sú uvedení dodávatelia štandardných tovarov a služieb potrebných pre chod DVS (neboli im poskytnuté príspevky formou daru, grantu a pod.)

# Hlavné činnosti.

DVS v záujme občanov so sluchovým postihnutím uplatňuje, zabezpečuje a ochraňuje skupinové a individuálne potreby realizujúce právo občana na telesnú aktivitu a vytvára optimálne materiálne a organizačné podmienky pre rozvoj športových súťaží a reprezentácie Slovenskej republiky v medzinárodnom športe nepočujúcich.

DVS zabezpečuje športovú reprezentáciu SR na Letnej a Zimnej Deaflympiáde a iných podujatiach organizovaných Medzinárodným výborom športu pre nepočujúcich (ICSD), alebo Európskou organizáciou nepočujúcich športovcov (EDSO), či Medzinárodným výborom pre šach nepočujúcich (ICCD). Podporuje integráciu športu občanov so sluchovým postihnutím do celonárodného a medzinárodného športového hnutia a zároveň chráni jeho identitu.

DVS získava finančné prostriedky na zabezpečovanie materiálnych, priestorových, organizačných a personálnych podmienok a služieb potrebných pre činnosť DVS a pri zabezpečovaní úloh štátnej reprezentácie SR nepočujúcich.

# účtovná závierka

## Zhodnotenie základných údajov obsiahnutých v účtovnej závierke

Účtovná jednotka v roku 2015 začala viesť podvojné účtovníctvo. Pri prechode zo sústavy jednoduchého účtovníctva na podvojné účtovníctvo postupovala v zmysle opatrenia Ministerstva financií Slovenskej republiky č. 17 599/2003-92. Keďže v roku 2014 účtovná jednotka viedla jednoduché účtovníctvo, je problematické porovnávať údaje s predchádzajúcimi rokmi. Jednoduché účtovníctvo sa orientuje na vykazovanie príjmov a výdavkov a na vykazovanie majetku a záväzkov.

Tabuľka 1 Príjmy počas rokov 2012 - 2015

|  |  |  |  |  |
| --- | --- | --- | --- | --- |
|  | 2015 | 2014 | 2013 | 2012 |
| Dotácie zo štátneho rozpočtu | 212 940,00 | 189 130 | 114 149 | 3 000 |
| Dotácie z grantov | 4 293,83 | 4 500 | 0 | 0 |
| Členské poplatky | 390,00 | 600 | 1500 | 0 |
| 2% z dane | 182,27 | 76 | 16 | 0 |
| Príspevky od fyz. a právnických osôb | 21 080,00 | 5 390 | 4 200 | 270 |
| Ostatné | 3 790,99 | 41 |  |  |

## Prehľad výnosov

Tabuľka 2 Prehľad výnosov podľa zdrojov a ich pôvodu

|  |  |  |
| --- | --- | --- |
| Účet | **Názov** | **Suma** |
| 602 | Tržby z predaja služieb | 2 000,00 € |
| 644 | Úroky | 0,14 € |
| 649 | Iné ostatné výnosy | 1 790,99 € |
| 662 | Prijaté príspevky od iných organizácií | 13 078,83 € |
| 663 | Prijaté príspevky od fyzických osôb | 12 295,00 € |
| 664 | Prijaté členské príspevky | 390,00 € |
| 665 | Príspevky z podielu zaplatenej dane (2%) | 182,27 € |
| 691 | Dotácie | 452,67 € |

## Prehľad nákladov športovej organizácie, na prevádzku, mzdové náklady, náklady na odmeny a náhrady výdavkov.

Tabuľka 3 Prehľad nákladov športovej organizácie

|  |  |  |
| --- | --- | --- |
| Účet | **Názov** | **Suma** |
| 501 | Spotreba materiálu | 53 995,67 € |
| 511 | Opravy a udržovanie | 5 192,66 € |
| 512 | Cestovné | 44 303,84 € |
| 513 | Náklady na reprezentáciu | 425,24 € |
| 518 | Ostatné služby | 132 940,80 € |
| 538 | Ostatné dane a poplatky | 29,50 € |
| 542 | Ostatné pokuty a penále | 2 463,36 € |
| 545 | Kurzové straty | 710,13 € |
| 547 | Osobitné náklady | 83,43 € |
| 549 | Iné ostatné náklady | 1 690,34 € |
| 551 | Odpisy dlhodobého NM a HM | 304,00 € |
| 558 | Tvorba a zúčt. oprav. pol. | 1 198,49 € |
| 562 | Poskytnuté príspevky iným účtovným jednotkám | 1 461,07 € |
| 563 | Poskytnuté príspevky fyzickým osobám | 840,00 € |
| 591 | Daň z príjmov | 525,80 € |

Tabuľka 4 Štrukturovaný prehľad niektorých skupín výdavkov

|  |  |  |
| --- | --- | --- |
| Položka |  | **Suma** |
| náklady na prevádzku (činnosť sekretariátu) | prenájom kancelárie | 2 530,00 € |
| internet | 263,56 € |
| komunikačné náklady | 2 742,08 € |
| ochranná známka | 868,00 € |
| cestovné | 2 141,46 € |
| kancelárske potreby | 3 408,29 € |
| ostatné | 14 215,64 € |
| mzdové náklady |  | 0,00 € |
| náklady na odmeny |  | 0,00 € |
| náhrady výdavkov podľa zákona o cestovných náhradách | A. Babič | 1 339,78 € |
| I. Krištofičová | 6 884,66 € |
| E. Jurková | 19 949,33 € |
| J. Maťovčík | 12 183,55 € |
| ostatní | 1 805,06 € |

Tabuľka 5 Prehľad štátnych a viazaných prostriedkov

|  |  |  |
| --- | --- | --- |
| Položka | Dotácia MŠVVaŠ SR | Vlastné zdroje |
| Príprava vybraných športovcov  (A. Babič, I. Krištofičová, J. Maťovčík a E. Jurková) | 130 000,00 € | 6 868,72 € |
| Odmeny za výsledky (cyklistika) | 840,00 € | 0,00 € |
| Materiálne zabezpečenie 18th WD 2015 | 7 900,00 € | 522,50 € |
| Odmeny zamestnancov, trénerov a tlmočníkov | 16 000,00 € | 935,10 € |
| Sekretariát | 19 500,00 € | 6 669,03 € |
| Účasť na 18th Winter Deaflympics 2015 | 37 000,00 € | 1 950,38 € |
| Investičné výdavky – bicykel RockMachine | 1 700,00 € | 740,00 € |
| SPOLU | 212 940,00 € | 17 685,73 € |

## Stav a pohyb majetku a záväzkov

Informácie o stave a pohybe majetku a záväzkov sú uvedené v prílohe tejto výročnej správy v poznámkach k účtovnej závierke k 31.12.2015 na stranách 14-26.

## Návrh na použitie zisku, alebo vyrovnanie straty

DVS prevedie hospodársky výsledok bežného účtovného obdobia na základe rozhodnutia valného zhromaždenia na neuhradenú stratu minulých rokov.

## Ostatné informácie v zmysle zákona o účtovníctve.

1. DVS nemá významný vplyv na životné prostredie a na zamestnanosť v regióne.
2. Po dátume, ku ktorému bola zostavená účtovná závierka, nedošlo k udalostiam osobitného významu.
3. DVS nevynakladá náklady na činnosť v oblasti výskumu a vývoja.
4. DVS nemá organizačnú zložku v zahraničí.
5. DVS nenadobudla v roku 2015 žiadne vlastné akcie, dočasné listy a obchodné podiely, nenadobudla ani akcie, dočasné listy a obchodné podiely ovládajúcej osoby podľa § 22 zákona č. 431/2002 Z.z. o účtovníctve v znení neskorších predpisov.

K výročnej správe je v prílohe uvedená účtovná závierka a výrok audítora za rok 2015.

# Medzinárodné športové podujatia - reprezentácia SR

## 18th Winter Deaflympics 2015

18. Zimná deaflympiáda sa konala v Ruskej federácii v dňoch 28. marec – 5. apríl 2015. Deaflympiády sú organizované raz za štyri roky a účastníci hier uznávajú a súťažia podľa olympijských pravidiel a princípov. Zástupcovia DVS sa s ohľadom na nepriaznivý politický vývoj a postoje vo svete k hostiteľskej krajine po anexii Krymu v záujme čo najlepšej reprezentácie stretli v októbri 2014 so zástupcom Ruskej ambasády Borisom Petrovom, aby sa vzájomne uistili o podmienkach a možnostiach reprezentácie Slovenska. Ruská ambasáda na vyjadrenie podpory tomuto významnému športovému podujatiu a záujem o našu účasť poslala 10. decembra 2014 list vtedajšiemu ministrovi školstva v ktorom ho informovala o konaní a garanciách Vlády Ruskej federácie.

My sme už začiatkom októbra 2014 MŠVVaŠ SR požiadali o dotáciu na zakúpenie leteniek, avšak našej žiadosti vyhovené nebolo.

Prostriedky z MŠVVaŠ SR na samotnú účasť meškali. Dôvody meškania nám známe nie sú. Poukázané na náš účet boli 48 dní pred odletom, pričom podľa zmluvy nám mali byť poskytnuté len vo výške 37% našej projektovej žiadosti. Preto nebolo jednoduché niektoré ciele splniť, mnohé zámery sme museli škrtať. Nebolo možné dodržať niektoré termíny. Museli sme požiadať usporiadateľa o odklad platieb spojených s našou účasťou.

23. januára 2015 sme informovali prezidenta SR o našej účasti a požiadali sme o poskytnutie termínu prijatia reprezentačného družstva deaflympionikov pred odchodom na toto reprezentatívne podujatie – tak, ako to bolo obvyklé počas minulých rokov u olympionikov, paralympionikov i deaflympionikov. Vzhľadom k pasivite sekretariátu sme listom požiadali prezidenta o osobné prijatie. Na našu žiadosť nikto neodpovedal. Aj napriek viacerým našim následným iniciatívam a snahe o intenzívny kontakt so sekretariátom prezidenta nebolo až do poslednej chvíle (10 dní pred odletom) jasné, či nás pán prezident prijme, alebo nie. Nakoniec nás pán prezident SR neprijal osobne (po prvýkrát v histórii novodobej SR) a túto úlohu nakoniec zveril svojmu zástupcovi.

Na ZD2015 odletelo 7 športovcov a 5 členov realizačného tímu. Vo výsledkoch Slovensko zaostalo za minulými rokmi, najmä ženské družstvo curlingu, ktoré skončilo až na 8. mieste. Lepšie si počínali lyžiari – zjazdári. Niekedy veľmi úspešný zjazdár 44-ročný Martin Legutky však ešte neprepustil športový post svojmu 18-ročnému synovcovi a 7. miestom v slalome sa stal najúspešnejším reprezentantom v zimných deaflympijských športoch. Štart nepočujúcich zjazdárov bol náznakom generačnej výmeny, ktorá tento zimný deaflympijský šport očakáva.

V celkovom hodnotení sa Slovensko umiestnilo na 16. - 28. mieste z celkového počtu 28 zúčastnených krajín.

Tabuľka 6: Výsledky 18th WD 2015

|  |  |  |  |
| --- | --- | --- | --- |
| Meno a priezvisko | Disciplína | Výsledok | Umiestnenie |
| Martin Legutky | Alpská kombinácia | 2:15,74 | 17. miesto |
| Super G | 1:31,02 | 27. miesto |
| Slalom | 1:17,56 | 7. miesto |
| David Pristač | Alpská kombinácia | 2:18,62 | 21. miesto |
|  | Super G | 1:31,01 | 26. miesto |
|  | Slalom | 1:19,06 | 10. miesto |
| Družstvo ženy  Veronika Puškáčová, Veronika Kubrická, Ivana Krištofičová, Alena Horňáčková, Lenka Javorčíková | Curling | 1569 b. | 8. miesto |

## 9th European Deaf Athletics Championships

9ty Európsky šampionát v atletike nepočujúcich sa konal v Poľskej republike (Bydgoszcz) v dňoch 20. – 25. júl 2015. Slovensko reprezentovali dvaja atléti – Ivana Krištofičová (guľa, disk) a Martin Novodomec (400). Úspešnejšia z tejto dvojice bola Krištofičová, ktorá získala 2. miesto (guľa) a 4. miesto (disk).

Slovensko sa v celkovom hodnotení umiestnilo na 14.-16. mieste z celkového počtu 20 krajín.

Tabuľka 7: Výsledky 9th EDAC

|  |  |  |  |
| --- | --- | --- | --- |
| Meno a priezvisko | Disciplína | Výsledok | Umiestnenie |
| Martin Novodomec | 400 m | 54,22 | 16. miesto |
| Ivana Krištofičová | Guľa | 14,35 | 2. miesto |
| Disk | 39,04 | 4. miesto |

## 4th World Deaf Badminton Championships

4tý Svetový šampionát v bedmintone nepočujúcich sa konal v Bulharskej republike (Sofia) v termíne 18. – 25. júl 2015. Slovenskú republiku reprezentoval jediný zástupca – deaflympionik Peter Vašíček, ktorému sa príliš nedarilo a prehral zápas o postup hneď na začiatku a skončil na 32. – 64. mieste.

Tabuľka 8: 4th WDBC

|  |  |  |  |
| --- | --- | --- | --- |
| Meno a priezvisko | Disciplína | Výsledok | Umiestnenie |
| Peter Vašíček | Mužská dvojhra |  | 32. – 64. miesto |

## 3rd World Deaf Bowling Championships

V dňoch 20. – 30. augusta 2015 sa v Taliansku (Bologna) konal 3. Svetový šampionát v bowlingu nepočujúcich. V konkurencii 26 štátov sveta a 119 protihráčov sa ho zúčastnili naši traja hráči – Štefan Bučko, Viliam Koška a Jozef Pavlovič. V tejto deaflympijskej disciplíne si počínali podpriemerne a na popredné miesta sa nedostali. Bowling je šport medzi nepočujúcimi veľmi populárny na Slovensku, ale aj vo svete a tým je daná aj úroveň konkurencie, s ktorou sa naši reprezentanti nedokážu porovnateľne merať. Bez odborného vedenia a systematickej prípravy tu nie je priestor na primerané výsledky.

Tabuľka 9: 3rd WDBC

|  |  |  |  |
| --- | --- | --- | --- |
| Meno a priezvisko | Disciplína | Výsledok | Umiestnenie |
| Jozef Pavlovič | Jednotlivci (119 úč.) | 854 b. | 108. miesto |
| Štefan Bučko | 834 b. | 112. miesto |
| Viliam Koška | 843 b. | 109. miesto |
| Viliam Koška  Poldsamm | Dvojice  (60 dvojíc) | 1898 b. | 51. miesto |
| Jozef Pavlovič  Štefan Bučko | 1768 b. | 54. miesto |
| Viliam Koška  Jozef Pavlovič  Štefan Bučko | Trojice (40 trojíc) | 2568 b. | 37. miesto |

## 1st World Deaf Tennis Championships

Prvý Svetový šampionát nepočujúcich v tenise sa konal v dňoch 20. – 26. júl 2016 v Anglicku (Nothingham) zároveň s prvým svetovým šampionátom nepočujúcich juniorov. Za Slovensko štartovala jediná hráčka – Jana Jánošíková, ktorej sa darilo najmä v juniorských disciplínach vybojovať 2. miesto v dvojhrách.

Tabuľka 10: 1st WDTC

|  |  |  |
| --- | --- | --- |
| Meno a priezvisko | Disciplína | Umiestnenie |
| Jana Jánošíková | Dvojhry ženy | 5. – 8. miesto |
| Dvojhra juniorky | 2. miesto |

## 13th European Deaf Table Tennis Championships

13ty Európsky šampionát nepočujúcich v stolnom tenise sa konal v susednom Rakúsku (Baden) v dňoch 6. -12 septembra 2015. Podujatia sa zúčastnilo 15 európskych krajín. Táto majstrovská súťaž nepočujúcich bola vrcholom snaženia slovenských deaflympionikov, keď sa im podarilo získať najlepšie hodnotenie v slovenskej histórii tohoto športu vôbec. Eva Jurková, Thomas Keinath (nemec so slovenským občianstvom) a Marek Tutura získali celkom 4 zlaté medaile (mužská a ženská dvojhra, zmiešaná a mužská štvorhra) a stali sa tak hviezdami podujatia.

O výsledok sa výrazným spôsobom zaslúžil tréner stolného tenisu, ktorý dokázal presvedčiť nemecko – slovenského nepočujúceho športovca Thomasa Keinatha, aby reprezentoval Slovensko aj v deaflympijskom drese.

Tabuľka 11: Výsledky 13th European Deaf Table Tennis Championships

|  |  |  |
| --- | --- | --- |
| Meno a priezvisko | Disciplína | Umiestnenie |
| Eva Jurková | Dvojhry (ženy) | 1. miesto |
| Mix (muži – ženy) | 1. miesto |
| Thomas Keinath | Dvojhra (muži) | 1. miesto |
| Mix (muži – ženy) | 1. miesto |
| Štvorhry (muži) | 1. miesto |
| Marek Tutura | Dvojhry (muži) | 9. – 16. miesto |
| Štvorhry (muži) | 1. miesto |

# Národné športové podujatia – majstrovské súťaže

## Majstrovstvá SR vo futsale

Organizovala ešte SFNŠ s podporu Slovenského futbalového zväzu v rôznych mestách SR v období január – apríl, štvorkolovým systémom. Finálové zápasy sa odohrali 25. apríla 2015 v Trenčíne. Súťaží sa zúčastnilo celkom 5 športových klubov a celkovým víťazom súťaže sa stal Športový klub nepočujúcich Nové Zámky.

Futsal a futbal sú medzi nepočujúcimi športovcami veľmi populárne avšak pre svoju finančnú a personálnu náročnosť nedosahujú primeraný postup a rozvoj. Cieľom DVS ostáva vytvorenie reprezentačného družstva, ktoré dokáže úspešne a dôstojne reprezentovať SR na medzinárodnej európskej úrovni. Tento cieľ je však závislý na podpore sponzorov, alebo iných donorov, keďže výslednosť futbalu a futsalu nespĺňa podmienky MŠVVaŠ SR na štátnu podporu.

## Majstrovstvá SR v šachu sluchovo postihnutých.

Konali sa 28. marca 2015 v tzv. slovenskej kolíske šachu slovenských nepočujúcich - na pôde Športového klubu nepočujúcich Hlohovec. Zúčastnilo sa ich celkom 10 hráčov a víťazom v systéme každý s každým zvíťazil a Majstrom Slovenska sa stal Frajka Peter.

Šach, ako nedeaflympijský šport, má dlhodobú históriu na Slovensku. Preto ho SFNŠ prevzal a zabezpečuje od svojho začiatku a zároveň zastrešuje na nadnárodnej úrovni.

# Rozvojové športové podujatia - mládež.

## Bedmintonový turnaj detí

Už druhý ročník podujatia Bedmintonový turnaj pre nepočujúce deti usporiadal Deaflympijský výbor Slovenska dňa 21. novembra 2015 v Bratislave. Zúčastnili sa ho deti bratislavských škôl nepočujúcich ZŠ Hrdličkova a Drotárska z Bratislavy a deti ZŠ Kremnica.

Cieľom podujatia je zaujať a podchytiť mládež v mladom veku a zároveň im prezentovať pravidlá a správnu techniku pohybu. Uvedené úlohy osobne realizujú účastníci poslednej deaflympiády v tomto športe, čo deťom zároveň poskytuje pozitívne športové a osobné vzory.

Jediným podporovateľom tohto ročníka sa stala nadácia Pontis, keďže MŠVVaŠ SR v tomto roku nepodporila združenie v oblasti športovo - talentovaná mládež.

## Vianočná atletika

Halové atletické podujatie je pokračovaním niekedy populárneho atletického mítingu Atletika Mostom pre všetkých atlétov – bez ohľadu na zdravie. V spolupráci so Slovenským atletickým zväzom zdravotne postihnutých bolo toto podujatie otvorené aj pre nepočujúcich športovcov a mládež. Zúčastnili sa ho aj reprezentanti Chorvátskeho paralympijského výboru a nepočujúci žiaci.

Jedinou chybou bola neistota finančného zabezpečenia podujatia, preto sa podujatia nezúčastnili mimobratislavskí nepočujúci a zdravotne postihnutí atléti.

# Športovo – spoločenské aktivity

## Deaf Rysy 2015

Športovo – rekreačné podujatie, zakladajúce novodobú tradíciu. Konalo sa vo Vysokých Tatrách v dňoch 2. – 3. októbra 2015, cieľom bol výstup na Rysy zo Štrbského Plesa za účasti významných osobností slovenskej spoločnosti. Podujatie odštartovala známa moderátorka RTVS a ambasádorka nepočujúcich športovcov Karin Majtánová a nepočujúcim robil spoločnosť aj populárny podporovateľ nepočujúcich a poslanec NR SR Juraj Droba.

Na programe podujatia bola aj celovečerná projekcia videodokumentov o pôsobení deaflympionikov na posledných troch deaflympiádach a Nedeľná joga vo vysokohorskom prostredí. Celkovo sa výstupu zúčastnilo 65 osôb, prevažne nepočujúcich a o pokračovanie podujatia v ďalšom roku už mnohí nepočujúci prejavili záujem.

## Vyhlásenie najúspešnejšieho deaflympionika Slovenska

Dňa 1. októbra 2015 sa konalo v hoteli FIS slávnostné Vyhlásenie najúspešnejších deaflympionikov roku 2015. Pravidlá na vyhodnotenie úspešnosti schválil VV v septembri. Prvenstvá v oboch vyhlásených kategóriách získali stolní tenisti, ktorí sa zaslúžili o 4 zlaté medaile z Majstrovstiev Európy nepočujúcich v stolnom tenise.

Tabuľka 12 Najúspešnejší deaflympionici Slovenska v roku 2015

|  |  |  |
| --- | --- | --- |
| Meno | Šport | Výsledok |
| Thomas Keinath | Stolný tenis | 3 x 1. miesto ME – dvojhry, mix, štvorhry |
| Martin Legutky | Lyžovanie | 7. miesto Zimná deaflympiáda 2015 |
| Marek Tutura | Stolný tenis | 1. miesto ME - štvorhry |

Tabuľka 13 Najúspešnejšie deaflympioničky Slovenska v roku 2015

|  |  |  |
| --- | --- | --- |
| Meno | Šport | Výsledok |
| Eva Jurková | Stolný tenis | 2 x 1. miesto ME – dvojhry, mix |
| Jana Jánošíková | Tenis | 2. miesto MS juniorky |
| Ivana Krištofičová | Atletika | 2. a 4. miesto ME |

Na vyhlásení boli prítomní aj zástupcovia RTVS a televízie JOJ. Vo vysielaní obidvoch médií boli neskôr odvysielané záznamy s informáciou o vyhlasovaní najúspešnejších športovcov a výstupe na Rysy.

# Ostatná činnosť

## Valné zhromaždenia

V roku 2015 sa konali dve valné zhromaždenia – jedno mimoriadne a jedno riadne, volebné zhromaždenie.

### Mimoriadne valné zhromaždenie

Konalo sa 9. mája 2015 v Bratislave a zvolávateľom boli členovia Výkonného výboru.

Delegáti preberali aktuálnu pozíciu nepočujúcich športovcov v spoločnosti, ktorú nastolil návrh Zákona o športe a jeho tvorcovia. Vzhľadom ku tomu, že jedným z argumentov proti rovnoprávnemu postaveniu deaflympionikov a paralympionikov v zákone bol aj príliš všeobecný názov združenia a neznalosť základných úloh združenia, rozhodli sa účastníci zmeniť názov združenia z pôvodného ***Slovenská federácia nepočujúcich športovcov*** na ***Deaflympijský výbor Slovenska.*** V nových stanovách sa detailnejšie a presnejšie zadefinovali ciele, úlohy a poslanie združenia a deaflympionizmu, čím sa priblížilo k naplneniu požiadaviek úradníkov MŠ SR a tvorcov zákona o športe o jednoznačné zadefinovanie postavenia vrcholového združenia nepočujúcich športovcov. Nový názov lepšie vyšpecifikoval pozíciu združenia vo vzťahu k deaflympijskému hnutiu napĺňajúceho myšlienky olympijského hnutia, jeho zaradenie do svetového hnutia a poslanie na Slovensku.

Stanovy boli zmenené v Kapitolách I. (zmena názvu, nové články 4. a 5.), II. (rozšírenie o šesť nových článkov -  poslanie združenia, spoluprácu s rôznymi organizáciami a vzdelávanie). Nová kapitola III. (Deaflympijská symbolika) je novou kapitolou (zámena za bývalú kapitolu Členstvo). Prečíslované boli všetky nasledujúce kapitoly (kapitola III. – VIIII.).

### Valné zhromaždenie

Konalo sa 28. novembra 2015 v Bratislave.

Plánované valné zhromaždenie bolo zároveň volebné. Prijatý bol nový Rokovací a volebný poriadok, podľa ktorého medzi delegátov VZ pribudli zástupcovia športových štruktúr a medzinárodných organizácií. Uskutočnili sa voľby členov VV na roky 2015 - 2019. Vo svojich funkciách zostali prezident Miloš Štefek, viceprezident Rastislav Hrdlík a generálny sekretár Dušan Dědeček. Delegáti doplnili VV o dvoch nových členov – Peter Birka (rozvoj a členská základňa) a Július Maťovčík (zástupca športovcov).

Stanovy boli rozšírené v kapitole VI. o kľúč určenia delegátov Valného zhromaždenia (Článok 7., písmeno c.) a doplnené o písmeno d. (ďalší účastníci) Ostatné písmená v tomto bode boli len prečíslované. Článok 8 v kapitole VI. bol rozšírený o počet členov VV (v písmene a.), a zmenu doby na doručenie dokumentov pred VZ (v písmene h.)

V Kapitole VIII. boli zmenené články 4. a 5. súvisiace s dátumom platnosti a číslom registrácie Stanov.

Na zhromaždení bola prijatá Deklarácia rozčarovania, ktorou účastníci prezentovali svoj nesúhlas s postavením deaflympionikov v návrhu zákona a symbolicky tak žiadali zrovnoprávnenie postavenia deaflympionikov s paralympionikmi.

## Zasadnutia Výkonného výboru

Počas roku 2015 sa konalo celkom 11 riadnych a 5 mimoriadnych zasadnutí VV. Členovia VV prijali 266 uznesení a strávili na spoločných rokovaniach cca 56 hodín. K aktívnej činnosti boli motivovaní aj Smernicou č. 2 - systémom odmeňovania členov VV založenom na pomernom prerozdelení stanovenej mesačnej čiastky podľa množstva odpracovaného času. Posledné dva mesiace v roku však odmeny vzhľadom k vyčerpaniu prostriedkov na iné účely vyplatené neboli.

Na každom zasadnutí bola prítomná tlmočníčka posunkového jazyku Milena Krajčírová, ktorá je zároveň predsedníčkou KK.

Tabuľka 14: Uznesenia VV v roku 2015

|  |  |
| --- | --- |
| Názov položky | Počet |
| VV súhlasí | 71 |
| VV nesúhlasí | 1 |
| VV berie na vedomie | 125 |
| VV ukladá (úlohy) | 69 |
| SPOLU | **266** |

Tabuľka 15: Počet a plnenie úloh členov VV

|  |  |  |
| --- | --- | --- |
| Člen Výkonného výboru | Splnené úlohy | Nesplnené úlohy |
| Miloš Štefek, prezident | 17 | 4 |
| Rastislav Hrdlík, viceprezident | 13 | 3 |
| Dušan Dědeček, generálny sekretár | 29 | 3 |
| SPOLU | **59** | **10** |

Tabuľka 16: Odpracované minúty 1 - 9 mesiac

|  |  |  |
| --- | --- | --- |
| Člen Výkonného výboru | Súčet minút | Súčet hodín |
| Miloš Štefek, prezident | 12 400 | 206,7 |
| Rastislav Hrdlík, viceprezident | 10 920 | 182,0 |
| Dušan Dědeček, generálny sekretár | 41 425 | 690,4 |
| SPOLU | **64 745** | **1079,1** |

# Zoznam tabuliek.

[Tabuľka 1 Príjmy počas rokov 2012 - 2015 4](#_Toc455150570)

[Tabuľka 2 Prehľad výnosov podľa zdrojov a ich pôvodu 4](#_Toc455150571)

[Tabuľka 3 Prehľad nákladov športovej organizácie 4](#_Toc455150572)

[Tabuľka 4 Štrukturovaný prehľad niektorých skupín výdavkov 5](#_Toc455150573)

[Tabuľka 5 Prehľad štátnych a viazaných prostriedkov 5](#_Toc455150574)

[Tabuľka 6: Výsledky 18th WD 2015 6](#_Toc455150575)

[Tabuľka 7: Výsledky 9th EDAC 7](#_Toc455150576)

[Tabuľka 8: 4th WDBC 7](#_Toc455150577)

[Tabuľka 9: 3rd WDBC 7](#_Toc455150578)

[Tabuľka 10: 1st WDTC 8](#_Toc455150579)

[Tabuľka 11: Výsledky 13th European Deaf Table Tennis Championships 9](#_Toc455150580)

[Tabuľka 12 Najúspešnejší deaflympionici Slovenska v roku 2015 10](#_Toc455150581)

[Tabuľka 13 Najúspešnejšie deaflympioničky Slovenska v roku 2015 10](#_Toc455150582)

[Tabuľka 14: Uznesenia VV v roku 2015 12](#_Toc455150583)

[Tabuľka 15: Počet a plnenie úloh členov VV 12](#_Toc455150584)

[Tabuľka 16: Odpracované minúty 1 - 9 mesiac 12](#_Toc455150585)

# Vypracoval.

V Bratislave, dňa 19. júna 2016 Mgr. Dušan Dědeček, generálny sekretár